**Jelentések lejárt határidejű határozatokra,**

**beszámoló az átruházott hatáskörben hozott döntésekről.**

(A képviselő-testület 2024. december 17-i ülésére.)

Tisztelt Képviselő-testület!

Szervezeti és működési szabályzatunkról szóló 16/2024. (X. 8.) önkormányzati rendelet 43. §-a értelmében a lejárt képviselő-testületi határozatokról az alábbi jelentéseket adom:

A **156/2024. (X. 31.)** határozatában a képviselő-testület az önkormányzat és a Magyar Máltai Szeretetszolgálat Egyesület között 2024. június 3-án létrejött, a 9730 Kőszeg, Dózsa Gy. u. 24. szám alatti ingatlan ingyenes használatba adására vonatkozó megállapodás módosítását 2025. január 1. napjától jóváhagyja és felhatalmazta a polgármestert a megállapodás aláírására.

A határozatra jelenti dr. Dömötör Ramóna mb. igazgatási osztályvezető, hogy a megállapodás módosítását a felek aláírták.

A képviselő-testület:

a **157/2024. (X.31.)** határozatával a Kőszegi Horvát Nemzetiségi Önkormányzattal,

a **158/2024. (X.31.)** határozatával a Kőszegi Német Nemzetiségi Önkormányzattal és

a **159/2024. (X.31.)** határozatával a Kőszegi Roma Nemzetiségi Önkormányzattal kötendő együttműködési megállapodást jóváhagyta.

A határozatokra jelentem polgármester úrral együtt, hogy mindhárom nemzetiségi önkormányzat megtárgyalta és elfogadta az együttműködési megállapodásokat és azok aláírása a felek részéről megtörtént.

Tisztelt Képviselő-testület!

A szervezeti és működési szabályzatunkról szóló 16/2024. (X. 8.) önkormányzati rendelet 3. § (5) bekezdése és a 44. §.-ban foglaltak értelmében az alábbiakban beszámolok az átruházott hatáskörben hozott döntésekről.

A **Kulturális, Oktatási, Szociális, Egészségügyi és Sport Bizottság** decemberi rendes ülésén – átruházott jogkörben – kijelölte a Kőszeg, Velemi út 15. A lph. fsz. 1. szám alatti, 52 m²-es, komfortos konvektoros, piaci alapon megpályáztatott önkormányzati bérlakás új bérlőjét.

***Dr. Dömötör Ramóna*** mb. igazgatási osztályvezető jelentése alapján:

A polgármester nevében az osztály 2024. november 28. és 2024. december 16. között összesen 61 fő részére, 90 esetben települési támogatást, valamint 1 fő részére lakásfenntartási támogatást állapított meg.

***Németh Ildikó*** városüzemeltetési osztályvezető jelentése alapján:

A polgármester nevében az osztály november 28. és december 16. között összesen 4 db közterület használati engedélyt adott ki.

Fentieken kívül ***Básthy Béla*** polgármester úr az SZMSZ 5. melléklete alapján, átruházott jogkörben az alábbi – számozott – döntéseket hozta:

*180/2024 (XI. 28.) polgármesteri határozat:*

Tulajdonosi hozzájárulás a 87-89. főutak Szombathely ésszakkeleti elkerülő, valamint Kőszeg, 87 sz. gyorsforgalmi főútra vonatkozó kivitelei tervdokumentációhoz kapcsolódó geofizikai mérések elvégzéséhez.

*181/2024 (XII. 04.) polgármesteri határozat:*

Közterület bontási hozzájárulás Kőszeg Várkör 112. ingatlan előtt lévő járdán talajmechanikai vizsgálat elvégzéséhez fúrás általi mintavételhez.

*182/2024 (XII. 06.) polgármesteri határozat:*

Tulajdonosi hozzájárulás Kőszeg, Malomárok u. 1172/3 hrsz alatti ingatlan villamos energia ellátása érdekében.

*183/2024 (XII. 06.) polgármesteri határozat:*

Közútkezelői hozzájárulás Kőszeg, Malomárok u. 1172/3 hrsz alatti ingatlan villamos energia ellátása érdekében.

*184/2024 (XII. 06.) polgármesteri határozat:*

Tulajdonosi hozzájárulás a Kőszeg, Dél-Nyugat FTTH optikai lefedőhálózat kivitelezése tárgyában.

*185/2024 (XII. 06.) polgármesteri határozat:*

Közútkezelői hozzájárulás a Kőszeg, Dél-Nyugat FTTH optikai lefedőhálózat kivitelezése tárgyában.

**Kőszeg, 2024. december 16.**

**Dr. Zalán Gábor s. k.** jegyző